Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกรไทย 
3 ธ.ค. 2558

สรุปภาวะตลาดเช้า
SET Index ปรับลดลง 10.20 จุด (-0.76%) ปิดภาคเช้าที่ 1,329.25 จุด ด้วยมูลค่าการซื้อขาย 19,250.83 ล้านบาท
Most Positive Impact: DTAC (+0.25 จุด) DELTA (+0.23 จุด) SCB (+0.18 จุด)
Most Negative Impact: CPALL (-3.79 จุด) BAY (-0.58 จุด) BDMS (-0.32 จุด)
 
แนวโน้มตลาดบ่าย  
“ยังลงไม่เลิก บ่ายนี้วัดใจกันที่ 1,326 จุดหลุดจากนี้ยิ่งกว่าช้ำ (ส่วนตัวมองเป็นแนวรับชั้นเลิศ Expected PER 13 เท่า)”  
แม้ว่า SET Index จะถูกกดด้วย CPALL หลังมีประเด็นลบจากการสั่งปรับของ กลต. จนทำให้ราคาหุ้นปรับลงกว่า 6.5% แต่ SET Index ก็ลงด้วย CPALL เพียง 2.8 จุดเท่านั้น ที่ลงเพิ่มอีกกว่า 8 จุด มันคือสภาพตลาดที่ยังย่ำแย่ต่อเนื่องจากวานนี้ 
การปรับลงของ SET Index เป็นไปในลักษณะไม่ต้องการเหตุผลหรือคำอธิบายใดๆทั้งสิ้น เพราะปัจจัยพื้นฐานในปัจจุบัน มองแล้วไม่ได้มีปัจจัยใดเป็นปัจจัยลบรุนแรง แต่การลงของดัชนีวานนี้เป็นไปตามข่าวลือจิปาถะเข้ามาทำให้ว้าวุ่นมากมาย ซึ่งพอข้ามคืนก็ได้ข้อสรุปว่าทุกข่าวเป็นแค่การลือ ที่น่าแปลกใจก็คือ ตลาดกลับไม่สามารถฟื้นตัวได้ และแถมมาลงต่ออีกในช่วงเช้าวันนี้
จำเลยสังคมตอนนี้ไม่ใช่ใครที่ไหน พอร์ตโบรกเกอร์ เมื่อวานจัดขายสุทธิขย่มตลาดกว่า 1.7 พันล้านบาท ฝ่ายวิจัยมองว่า การขายดังกล่าวไม่ได้มาจากส่วนลงทุนของบริษัทหลักทรัพย์เพียงอย่างเดียว แต่จะมีเรื่องของการส่งคำสั่ง Short ผ่านกลไก Block Trade ของนักลงทุนรายบุคคล (จะทำให้พอร์ตโบรกต้องมาขายในกระดานหลัก)
ซึ่งการส่งคำสั่ง Short อาจจะมาจากการเปิดสถานะใหม่ หรือการเปิด Short เพื่อรีบปิดตัดขาดทุน เนื่องจากระดับ Leverage ของ Single Stock ที่ส่วนใหญ่จะมากกว่า 10 เท่า มองการ Short ผ่าน Block Trade ดังกล่าวอาจเป็นเหตุให้สถานการณ์ดูรุนแรงเกินจริง หากสถานการณ์บรรเทาลง คาดว่า SET น่าจะพลิกฟื้นกลับได้ 
การปรับลงของดัชนีทั้งๆที่ปัจจัยพื้นฐานยังไม่มีอะไรเปลี่ยนแปลง ฝ่ายวิจัยจึงมองเป็นโอกาสที่จะเริ่มเก็บสะสมเพื่อหวังลงทุนระยะยาวอีกครั้ง โดยกรอบการเข้าซื้อที่เหมาะสมมองไว้ที่ Expected PER 13 – 13.2 เท่า หรือ 1,326 – 1,350 จุด โดยยังคงชอบกลุ่มหุ้นที่มี Downside จำกัด เช่น ธนาคารฯ ค้าปลีก โรงพยาบาล อสังหาฯ 
 
ประเด็นจับตา/ติดตาม: 
4 ธ.ค. รายงานอัตราว่างงานของสหรัฐตลาดคาดไว้ที่ 5% และการจ้างงานนอกภาคเกษตรตลาดคาดว่าจะเพิ่ม 1.98 แสนตำแหน่ง 
4. ธ.ค. การประชุมของกลุ่มโอเปก หากมีการคงกำลังผลิตน้ำมันอาจทำให้ราคาน้ำมันลงต่อได้ 
หุ้นแนะนำ : ยังชอบชุดหุ้น SPALI  ROBINS BH BBL TCAP 
หุ้นเก็งกำไรที่น่าสนใจ : –
 
Investment Theme :  
1.หุ้น Value Plays ธนาคารฯ ที่มี PE และ PBV ต่ำ BBL TCAP Laggard Plays เลือก ROBINS BH
2.SET50/100 Plays GPSC EPG KCE MTLS PLANB CHG WORK 
3.หุ้นที่มีปัจจัยบวกหนุน CK (การลงทุนของรัฐบาล) SAT (เก็งยอดขายรถยนต์ปลายปี)
4.Earning Momentum กำไรปี 59 โตต่อเนื่อง KCE SVI BH SAWAD MTLS TPCH 
5.หุ้น High Dividend และ High Upside AP SPALI LH BTS* ASK* (Blooomberg Consensus)   